Το **Μερντέκα 118** (Merdeka 118), που παλαιότερα ήταν γνωστό και ως Menara Warisan Merdeka, **ΚΛ 118** και PNB 118, είναι ένας ουρανοξύστης 118 ορόφων που σχεδιάστηκε από την αρχιτεκτονική εταιρεία Fender Katsalidis Architects, της οποίας συνιδρυτής είναι ο Έλληνας-Αυστραλός αρχιτέκτονας Νώντας Κατσαλίδης. Βρίσκεται στην πρωτεύσουα Κουαλά Λουμπούρ της Μαλαισίας και με ύψος 678,9 m (2,227 ft) είναι το δεύτερο ψηλότερο κτίριο στον κόσμο, μετά το Μπουρτζ Χαλίφα.

Το όνομα του κτιρίου, *Merdeka*, στα Μαλαισιανά σημαίνει "ανεξαρτησία" και έχει επιλεγεί ως φόρος τιμής στην παρακείμενη Πλατεία Ανεξαρτησίας (Merdeka Park), όπου κηρύχθηκε η ανεξαρτησία της Μαλαισίας απο τη Βρετανική Αυτοκρατορία το 1957. Η κορυφή του κτιρίου ολοκληρώθηκε τον Δεκέμβριο του 2022, οριοθετώντας το τελικό του ύψος σε 678,9 m (2,227 ft) πάνω από το έδαφος και 700,9 m (2,300 ft) πάνω από το επίπεδο της θάλασσας.

Είναι το ψηλότερο κτίριο στη Μαλαισία ξεπερνώντας το Exchange 106 που έχει ύψος 453,6 m (1,488 ft) και το ψηλότερο κτίριο στη Νοτιοανατολική Ασία, ξεπερνώντας το Landmark 81 του Βιετνάμ στα 461,2 m (1,513 ft). Με έμφαση στη βιωσιμότητα, το Μερντέκα 118 αναμένεται να λάβει τριπλή πλατινένια διάκριση από τις πιστοποιήσεις LEED, Green Building Index (GBI) και GreenRE, καθιστώντας το ένα από τα πιο οικολογικά προηγμένα κτίρια στον κόσμο.

Ιστορικό
--------

Το Μερντέκα 118 βρίσκεται σε ένα οικόπεδο 77 στρεμμάτων το οποίο χρηματοδοτείται από την Permodalan Nasional Berhad (PNB), κρατική επενδυτική εταιρεία, με προϋπολογισμό κατασκευής 5 δισεκατομμύρια Ρινγκίτ. Όταν ολοκληρώθηκε το 2023, έγινε το ψηλότερο κτίριο της Μαλαισίας. Κατασκευάστηκε σε τρεις φάσεις και περιλαμβάνει 400.000 τ.μ. κατοικιών, ξενοδοχείων και εμπορικών χώρων.

O ουρανοξύστης είναι ένας συνδυασμός γραφείων, ξενοδοχείων και εμπορικών καταστημάτων καθώς και ενός παρατηρητηρίων που θα αποτελέσουν τα υψηλότερα παρατηρητήρια στη Νοτιοανατολική Ασία. Διαθέτει δύο παρατηρητήρια, το πρώτο εντός του κτιρίου και το δεύτερο εντός του στύλου, και ένα εμπορικό κέντρο (118 Mall). Θα περιβάλλεται από τέσσερα στρέμματα αστικών και γραμμικών πάρκων. Ο μη ενοικιάσιμος χώρος περιλαμβάνει ανελκυστήρες, χώρους αναψυχής και συντήρησης, καθώς και θέσεις στάθμευσης για έως και 8.500 αυτοκίνητα. Εξήντα από τους 80 ορόφους γραφείων θα χρησιμοποιούνται από την PNB, το αναπτυξιακό της έργο, και τις θυγατρικές της.

Σχεδιασμός
----------

Το Μερντέκα 118 σχεδιάστηκε έτσι ώστε να μοιάζει με τη στάση του πρώτου Πρωθυπουργού της Μαλαισίας Τούνκου Αμπτούλ Ράχμαν καθώς ανακήρυσσε την ανεξαρτησία της Μαλαισίας από την βρετανική απικοικιακή κυριαρχία στις 31 Αυγούστου 1957, φωνάζοντας "*Merdeka!*" (Ανεξαρτησία) επτά φορές
Το επιβλητικό κτίριο σχεδιάστηκε από την αρχιτεκτονική εταιρεία Fender Katsalidis Architects, της οποίας συνιδρυτής είναι ο Έλληνας-Αυστραλός αρχιτέκτονας Νώντας Κατσαλίδης. Ενσωματώνει προσόψεις από γυαλί σε σχήμα διαμαντιού, συμβολίζοντας την πλούσια ποικιλομορφία της Μαλαισίας. Η αρχιτεκτονική του εμπνεύστηκε από τη χαρακτηριστική στάση του πρώτου Πρωθυπουργού της Μαλαισίας, Τούνκου Αμπτούλ Ράχμαν (Tunku Abdul Rahman), καθώς εκφώνησε τον εμβληματικό όρο "Merdeka!" (Ανεξαρτησία) επτά φορές στις 31 Αυγούστου 1957, για να ανακυρύξει την ανεξαρτησία της Ομοσπονδίας της Μαλάγιας από την Βρετανική Αυτοκρατορία. Το εξωτερικό κέλυφος του κτιρίου αποτελείται από 114.000 τετραγωνικά μέτρα γυαλιού και 1.600 τόνους πλαισίων παραθύρων. Περιλαμβάνει το εμπορικό κέντρο 118 Mall, γραφεία υψηλής κατηγορίας, ξενοδοχεία και κατοικίες. Οι δομικοί μηχανικοί είναι οι Leslie E. Robertson Associates και η Robert Bird Group ενώ ο πολιτικός και δομικός μηχανικός του κτιρίου είναι η Arup. Νυχτερινός φωτισμός με 8,4 χιλιόμετρα LED φωτιστικών στοιχείων προσδίδει έναν μαγευτικό χαρακτήρα, κινούμενος σταδιακά από γωνία σε γωνία.  Τον οικολογικό σχεδιασμό και κατασκευή του κτιρίου ενίσχυσε η Neapoli, ιδιοκτησίας του Έλληνα Στέλιου Πλαινιώτη, στοχεύοντας στην ελαχιστοποίηση του περιβαλλοντικού αποτυπώματος και την επίτευξη πλατινένιας αξιολόγησης από τους οργανισμούς πιστοποίησης Πράσινων Κτιρίων: LEED, Green Building Index και GreenRE.

Παραπομπές
----------

1. ↑  «Ξεκινούν οι εργασίες κατασκευής του KL118». KiniBiz (δεν λειτουργεί πια). 3 Ιουλίου 2014. Αρχειοθετήθηκε από το πρωτότυπο στις 22 Απριλίου 2022. Ανακτήθηκε στις 10 Μαρτίου 2024. CS1 maint: Unfit url (link)
2. ↑  «Πύργος KL118 - The Skyscraper Center». *skyscrapercenter.com*.
3. ↑  Rani, Nur Amirah Abd (2021-09-03). «Merdeka 118 mercu tanda integrasi masa depan» (στα ms). Berita Harian.. Ανακτήθηκε στις 2021-12-01.
4. ↑  Ngui, Yantoultra (2021-11-30). «Η Μαλαισία ολοκληρώνει την κορυφή του πύργου Merdeka». Bloomberg News.. Ανακτήθηκε στις 2021-12-01.
5. 1 2  Rahim, Rahimy (2021-11-30). «Ο Πρωθυπουργός: Η ολοκλήρωση της κορυφής του πύργου Merdeka 118, του δεύτερου ψηλότερου κτιρίου στον κόσμο, ένα 'στιγμή περηφάνιας'». *The Star*.. Ανακτήθηκε στις 2021-11-30.
6. ↑  ΠΜ: Ο 118-όροφος Warisan Merdeka για να παρέχει οικονομικές ευκαιρίες για όλους. TheStar.com.my
7. ↑  «Η ολοκληρωμένη BIM βελτιώνει τον σχεδιασμό του έργου του δεύτερου ψηλότερου κτιρίου στον κόσμο που κατασκευάζεται στη Μαλαισία». *gwprime* (στα Αγγλικά). 2 Νοεμβρίου 2020. Ανακτήθηκε στις 1 Μαρτίου 2022.
8. ↑  Το Warisan Merdeka των 5 δισ. RM θα αποτελέσει το νέο ορόσημο της χώρας. TheStar.com.my
9. ↑  «Ο πύργος Merdeka 118 πρόκειται να ανοίξει στα μέσα του 2023». *The Star*. 5 Αυγούστου 2022. Ανακτήθηκε στις 5 Αυγούστου 2022.
10. ↑  «Merdeka 118 υπερψηλός ουρανοξύστης: Όσα πρέπει να ξέρετε». 10 Ιανουαρίου 2023.
11. ↑  «Malaysia Chronicle». 30 Σεπτεμβρίου 2020.  Text "Μια ευκαιρία να εκφραστείτε για Πολιτικά, Επιχειρήσεις, Κοινωνικά" ignored (βοήθεια)
12. ↑  «Παροχές: Merdeka 118». *Merdeka 118*. Ανακτήθηκε στις 13 Σεπτεμβρίου 2021.
13. ↑  «Προορισμένο να γίνει ένα από τα ψηλότερα κτίρια του κόσμου το 2022». *www.arup.com* (στα Αγγλικά). Ανακτήθηκε στις 14 Ιανουαρίου 2022.
14. ↑  Skyscraper Center «Πύργος KL118 - The Skyscraper Center». *skyscrapercenter.com*.
15. ↑  «Μια εντυπωσιακή συνένωση του ιστορικού και του σύγχρονου στην καρδιά της Κουάλα Λουμπούρ με περίπου ένα εκατομμύριο τ.φ. ευκαιριών λιανικής.». *118 Mall*. Ανακτήθηκε στις 8 Σεπτεμβρίου 2021.
16. ↑  «Menara Merdeka 118, το δεύτερο ψηλότερο κτίριο στον κόσμο μετά το Burj Khalifa? Στην πραγματικότητα…». *Sinar Plus* (στα Αγγλικά). 2 Σεπτεμβρίου 2020. Ανακτήθηκε στις 3 Οκτωβρίου 2021.
17. ↑  NEAPOLI SDN BHD «NEAPOLI ΓΙΑ ΝΑ ΒΟΗΘΗΣΕΙ ΣΤΗΝ ΚΑΤΑΣΚΕΥΗ ΤΟΥ ΤΡΙΤΟΥ ΨΗΛΟΤΕΡΟΥ ΚΤΙΡΙΟΥ ΣΤΟΝ ΚΟΣΜΟ». *neapoli.com*.
18. ↑  «Η ελληνική συνεισφορά στην κατασκευή του Merdeka 118». *ERT News*. Ανακτήθηκε στις 25 Σεπτεμβρίου 2023.

Εξωτερικοί σύνδεσμοι
--------------------

* Πολυμέσα σχετικά με το θέμα  PNB 118 στο Wikimedia Commons